Afgørelse truffet af Det Blandede EØS-udvalg

nr. 148/2001

af 11. december 2001

om ændring af bilag I (dyre- og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse nr. 131/2001 truffet af Det Blandede EØS-udvalg den 23. november 2001(1).

(2) Kommissionens beslutning 2000/680/EF af 30. oktober 2000 om godkendelse af beredskabsplaner for bekæmpelse af aviær influenza og Newcastle disease(2) skal indarbejdes i aftalen.

(3) Kommissionens beslutning 2000/721/EF af 7. november 2000 om vaccination som supplement til foranstaltningerne til bekæmpelse af aviær influenza i Italien og om særlige foranstaltninger til kontrol af flytninger(3) skal indarbejdes i aftalen.

(4) Kommissionens beslutning 2000/785/EF af 6. december 2000 om ændring af beslutning 2000/721/EF om vaccination som supplement til foranstaltningerne til bekæmpelse af aviær influenza i Italien og om særlige foranstaltninger til kontrol af flytninger(4) skal indarbejdes i aftalen.

(5) Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får(5) skal indarbejdes i aftalen.

(6) Kommissionens beslutning 2000/807/EF af 11. december 2000 om fastsættelse af kodeformen og koderne for anmeldelse af dyresygdomme i henhold til Rådets direktiv 82/894/EØF og om ophævelse af beslutning 84/90/EØF og 90/442/EØF(6) skal indarbejdes i aftalen.

(7) Denne afgørelse finder ikke anvendelse på Island og Liechtenstein -

TRUFFET FØLGENDE AFGØRELSE:

Artikel 1

Kapitel I i bilag I til aftalen blev ændret således:

1) Følgende punkt indsættes efter punkt 9 (Rådets direktiv 92/119/EØF) i del 3.1:

"9a. 32000 L 0075: Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse af bluetongue hos får (EFT L 327 af 22.12.2000, s. 74)."

2) Teksterne til punkt 1 (Kommissionens beslutning 84/90/EØF) og 4 (Kommissionens beslutning 90/442/EØF) i del 3.2 udgår.

3) Følgende punkter indsættes efter punkt 14 (Kommissionens beslutning 2000/428/EF) i del 3.2:

"15. 32000 D 0721: Kommissionens beslutning 2000/721/EF af 7. november 2000 om vaccination som supplement til foranstaltningerne til bekæmpelse af aviær influenza i Italien og om særlige foranstaltninger til kontrol af flytninger (EFT L 291 af 18.11.2000, s. 33), som ændret ved:

- 32000 D 0785: Kommissionens beslutning 2000/785/EF af 6. december 2000 (EFT L 311 af 12.12.2000, s. 49).

16. 32000 D 0807: Kommissionens beslutning 2000/807/EF af 11. december 2000 om fastsættelse af kodeformen og koderne for anmeldelse af dyresygdomme i henhold til Rådets direktiv 82/894/EØF og om ophævelse af beslutning 84/90/EØF og 90/442/EØF (EFT L 326 af 22.12.2000, s. 80)."

4) Følgende punkt indsættes efter punkt 11 (Kommissionens beslutning 2000/281/EF) i del 3.2 i overskriften "RETSAKTER SOM EFTA-STATERNE OG EFTA-TILSYNSMYNDIGHEDEN SKAL TAGE TIL EFTERRETNING":

"12. 32000 D 0680: Kommissionens beslutning 2000/680/EF af 30. oktober 2000 om godkendelse af beredskabsplaner for bekæmpelse af aviær influenza og Newcastle disease (EFT L 281 af 7.11.2000, s. 21)."

Artikel 2

Teksterne til beslutning 2000/680/EF, 2000/721/EF, 2000/785/EF og 2000/807/EF og direktiv 2000/75/EF på norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den 12. december 2001, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(7).

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den 11. december 2001.

På Det Blandede EØS-udvalgs vegne

B. Grydeland

Formand

(1) EFT L 22 af 24.1.2002, s. 15.

(2) EFT L 281 af 7.11.2000, s. 21.

(3) EFT L 291 af 18.11.2000, s. 33.

(4) EFT L 311 af 12.12.2000, s. 49.

(5) EFT L 327 af 22.12.2000, s. 74.

(6) EFT L 326 af 22.12.2000, s. 80.

(7) Ingen forfatningsmæssige krav angivet.